b"\n_START_ARTICLE_\nLucy in the Sky with Diamonds\n_START_PARAGRAPH_\n\xc2\xbbLucy in the sky with diamonds\xc2\xab\xc2\xa0je skladba britanske skupine The Beatles, ki sta jo napisala John Lennon in Paul McCartney. Prvi\xc4\x8d je iz\xc5\xa1la leta 1967 na albumu Sgt. Pepper's Lonely Hearts Club Band._NEWLINE_Navdihnila jo je slika Lennonovega sina Juliana. Julian je v vrtcu narisal so\xc5\xa1olko Lucy z o\xc4\x8dmi v obliki diamantov. Kasneje jo je pokazal o\xc4\x8detu in rekel, da je to\xc2\xa0\xc2\xbbLucy \xe2\x80\x94 in the sky with diamonds\xc2\xab\xc2\xa0(Lucy \xe2\x80\x94 v zraku z diamanti)._NEWLINE_Po izidu albuma so se pojavile \xc5\xa1pekulacije, da naslov namiguje na uporabo droge LSD (kot so za\xc4\x8detnice samostalnikov v naslovu), kar je Lennon vztrajno zanikal. Leta 1974 so arheologi na\xc5\xa1li razmeroma dobro ohranjen fosil \xc4\x8dlove\xc4\x8dnjaka vrste Australopithecus afarensis in ga poimenovali Lucy po tej skladbi, ki so si jo nenehno predvajali v taboru."